EkBass/fiwiki-20250220-pages-articles huggingface dataset:
Tappajatomaattien paluu

Tappajatomaattien paluu (Return of the Killer Tomatoes!) on vuonna 1988 ensi- iltansa saanut kauhukomedia, joka on jatko osa kymmenen vuotta aiemmin valmistuneelle elokuvalle Tappajatomaattien hyökkäys. Elokuvan pääosia näyttelevät Michael Villani, John Astin, Karen Mistal, Anthony Starke ja George Clooney. Elokuvan on ohjannut John De Bello. Elokuva sai kaksi jatko- osaa Tappajatomaattien kosto ja Tappajatomaatit ja Ranskan vallankumous. ==Arvioita== Video-oppaassa vuodelta 1994 elokuva saa yhden tähden viidestä, mikä vastaa sanallista arviota ”huono”. ==Lähteet== Luokka:Yhdysvaltalaiset kauhukomediat Luokka:Vuoden 1988 yhdysvaltalaiset elokuvat
ORP Poznań

ORP Poznań (runkonumero 824) on Puolan merivoimien Lublin-luokan maihinnousualus. == Valmistus == Alus tilattiin Gdanskin pohjoiselta telakalta, missä köli laskettiin 22. toukokuuta 1989 telakkanumerolla 767/4. Se laskettiin vesille 5. tammikuuta 1990 ja otettiin palvelukseen 8. maaliskuuta 1991. Se on nimetty Poznańin kaupungin mukaan.globalsecurity.org - Lublin-luokan alukset == Palvelus == Alus on 8. rannikkopuolustuslaivueen 2. miina- ja kuljetusviirikössä kotisatamanaan Świnoujście. Se on osallistunut lukuisiin kansainvälisiin sotaharjoituksiin kuten Strong Resolve 2002, Blue Game 2003, BALTOPS 2004 ja 2005. Anakonda 2006 harjoituksessa alus oli 8. laivueen lippulaivana. == Lähteet == Luokka:Lublin-luokan maihinnousualukset
ORP Kontradmirał Xawery Czernicki

ORP Kontradmirał Xawery Czernicki on Puolan merivoimien monikäyttöinen huolto- ja tukilaiva. == Valmistus == Alus tilattiin Gdánskista, missä köli laskettiin 16. elokuuta 2000. Se laskettiin vesille 16. marraskuuta ja otettiin palvelukseen 1. syyskuuta 2001. Alus on nimetty Katynin joukkomurhassa surmatun kontra-amiraali Xawery Czernickin mukaan.ERR news Aluksen runko pohjautuu Gdańskin korjaustelakan suunnittelutoimiston projekti 130:n runkoratkaisuihin. Neuvostoliiton laivasto tilasi projektin, mutta sopimuksen toteuttaminen keskeytettiin. Puolan merivoimat päätti kuitenkin valmistaa aluksen Gdańskin pohjoisella telakalla.Puolan laivasto - aluksen valmistus Vuoteen 2000 mennessä Kontradmirał Xawery Czernicki on suurin puolalaisella telakalla valmistettu laivaston alus. Se toteutettiin huolto- ja tukilaivaksi, joka kykenisi kuljettamaan myös jopa 140 sotilasta varusteineen ja ajoneuvoineen, mihin tahansa Nato sitä tarvitsisi. Alus kykenee myös yhteistoimintaan ilma-alusten ja laivaston alusten kanssa esimerkiksi maihinnousu- ja evakuointioperaatioissa. == Palvelus == Operaatio Enduring Freedomissa se liitettiin Yhdysvaltain laivaston Intian valtamerellä toimineeseen 5. laivastoon. Miehistön vaihdon jälkeen alus osallistui Irakin miehitykseen, jonka jälkeen se partioi Eufratjoen suulla kelluvana erikoisjoukkojen tukikohtana.Puolan laivasto - Enduring Freedom == Lähteet == Luokka:Puolan merivoimien alukset
Datariina

Datariina on Kotkan keskustassa Kotkansaarella sijaitseva kokous- ja toimitiloja tarjoava yritystalo. Datariina tarjoaa toimivat ja modernit toimitilat erikokoisille yrityksille, yhden hengen yrityksistä kymmeniä työpisteitä tarvitseville. Datariinassa yrityksiä ja vierailijoita palvelevat aulapalvelu, lounasravintola Data ja erinomaiset mahdollisuudet neuvottelujen ja tilaisuuksien järjestämiseen miellyttävässä ympäristössä. Kokoustilat voi varata suoraan verkosta. Kokoustiloihin mahtuu tilasta riippuen 8–100 henkilöä. Tilat mahdollistavat myös rinnakkaisten tapahtumien järjestämiseen yhtä aikaa. Myös Datariinan modernia sisääntuloaulaa voi erikseen sovittaessa hyödyntää tapahtumiin mahdollisuuksien mukaan. Ravintola Datan kokoustarjoilut on mahdollista tilata Datariinan kokoustiloihin ja saunatiloihin tai nautittavaksi ravintolan omissa tiloissa. Keskus toimii entisessä koulurakennuksessa, jota on laajennettu moderneilla lisäosilla. ==Historia== Datariinan vanhin, Kymenlaaksonkadun suuntainen osa, on rakennettu alun perin Kotkan tyttölyseoksi. Sen suunnitteli Georg Wikström vuosina 1931–1932 ja rakennus valmistui vuonna 1937. Heikinkadun suuntaisen laajennusosan suunnitteli V. J. Myyrinmaa ja se valmistui 1956. Tyttölyseo toimi rakennuksessa vuosina 1937–1975, jonka jälkeen koulu muuttui Katariinan yläasteeksi ja lukioksi. 1990-luvun puolenvälin jälkeen rakennus toimi muun muassa väliaikaisina koulutiloina muita kouluja remontoitaessa. Cursor Oy (silloinen Kotkan–Haminan seudun Portti Oy) osti rakennuksen Kotkan kaupungilta vuonna 2003, jonka jälkeen sitä alettiin remontoida nykyiseen käyttötarkoitukseensa. Mirja Tommilan suunnittelemat laajennusosat valmistuivat vuosina 2004 ja 2008. ==Lähteet== ==Aiheesta muualla== *Datariinan verkkosivut Luokka:Kotkan rakennukset ja rakennelmat Luokka:Kotkan oppilaitokset
Riian rauha

Riian rauhansopimus () solmittiin Riiassa 18. maaliskuuta 1921 Puolan, Neuvosto-Venäjän ja neuvosto-Ukrainan välillä. Rauhansopimukseen päättyi Puolan–Neuvosto-Venäjän sota. Neuvosto-Venäjä ei sallinut Ukrainan kansantasavallan tai sen johtajan Symon Petljuran läsnäoloa neuvotteluissa, joten ukrainalaisia edusti vain Venäjälle kuuliainen Neuvosto-Ukraina, eikä valkovenäläisiä kuultu lainkaan. Sopimuksella Puola ja Neuvosto-Venäjä jakoivat Ukrainan siten, että Puola sai Galitsian ja Volynian ja Neuvosto- Venäjä muut Ukrainan osat. Puolan alue laajeni erityisesti Valko-Venäjällä. Puolan saamalla alueella asui runsaasti valkovenäläistä, ukrainalaista ja liettualaista väestöä. Lisäksi Puolaan liitettiin myös Vilna, jota Liettua oli vaatinut pääkaupungikseen. Sen omistus muodostui pitkäaikaiseksi Puolan ja Liettuan väliseksi kiistakysymykseksi, jota myös Kansainliitto sovitteli. Sopimuksella määritellyt Venäjän ja Puolan rajat pysyivät voimassa toiseen maailmansotaan asti.Otavan Iso tietosanakirja osa 6 palsta 1641, artikkeli "Puola". Helsinki: Otava 1961. ==Lähteet== Luokka:Puolan sotahistoria Luokka:Ukrainan historia Luokka:Venäjän sotahistoria Luokka:Rauhansopimukset Luokka:Riian historia Luokka:1921
Piast-luokka

Piast-luokka on Puolan merivoimien 1974 palvelukseen otettu kahden pelastusaluksen muodostama alusluokka. == Suunnittelu == Luokan alukset on modernisoitu 1999-2000 vastaamaan Naton standardeja. Niiden päätehtävänä on avustaa ja pelastaa uponneiden sukellusveneiden miehistöt. Ne kykenevät pitkäjänteiseen etsintään, syvänmeren pelastustoimiin, merenpohjankartoitukseen sekä partiotehtäviin. Ne kykenevät myös avustamaan muita aluksia esimerkiksi tulipalojen sammuttamisessa, korjauksissa ja hinauksissa. Aluksilla on myös kaikki välineet sukellustoiminnan emälaivana toimimiseen. == Alukset == Piast-luokan pelastusaluksetPuolan merivoimat - Piast-luokka Nimi Telakka Kölinlasku Vesille Valmis Kohtalo ORP Piast (281) Gdansk - - 26. tammikuuta 1974 palveluksessa ORP Lech (282) Gdansk - - 30. marraskuuta 1974 palveluksessa == Lähteet == Luokka:Puolan merivoimien alukset
Zbyszko-luokka

Zbyszko-luokka on Puolan merivoimien kahden 1990-luvun alussa valmistetun pelastusaluksen muodostama alusluokka. == Alukset == Zbyszko-luokan pelastusaluksetPuolan merivoimat - Zbyszko-luokka Nimi Telakka Kölinlasku Vesille Valmis Kohtalo ORP Zbyszko Ustka - - 30. syyskuuta 1991 ORP Maćko Ustka - - 20. maaliskuuta 1992 == Lähteet == Luokka:Puolan merivoimien alukset
ORP Generał Tadeusz Kościuszko

ORP Generał Tadeusz Kościuszko (runkonumero 273) on Puolan merivoimien Oliver Hazard Perry -luokan fregatti. Alus on alun perin Yhdysvaltain laivaston USS Wadsworth. == Valmistus == Yhdysvaltain laivasto tilasi 27. helmikuuta 1976 vuoden 1975 hankinnoissa USS Wadworthin Todd Pacific Shipyardsilta San Pedrosta, missä köli laskettiin 13. heinäkuuta 1977. Se laskettiin vesille 29. heinäkuuta 1978 kumminaan Patricia P. Roberts, joka oli alukselle nimensä antaneen kommodori Alexander S. Wadsworthin (1790–1851) jälkeläinen viidennessä polvessa. Alus otettiin palvelukseen 2. huhtikuuta 1980.DANFS == Palvelus == Palvelukseen otettaessa alus liitettiin Yhdysvaltain Atlantin laivastoon ensimmäisenä päällikkönään John C. Ruff. Alus siirrettiin 30. kesäkuuta 1985 Tyynenmeren laivaston reserviin. Se poistettiin palveluksesta 28. kesäkuuta 2002 San Diegossa ja Yhdysvaltain alusluettelosta 23. heinäkuuta 2002. Se siirrettiin palveluksestapoistopäivänä Puolalle, joka liitti sen laivastoonsa nimellä ORP Generał Tadeusz Kościuszkoksi. Aluksen nimi on kunnianosoitus Yhdysvaltain vapaussotaan ja Puolan itsenäisyystaisteluihin osallistuneelle Tadeusz Kościuszkolle. Alus poistettiinusswadsworth.org Puolassa aluksen kotisatamana on Oksywie. Se on osallistunut lukuisiin Naton sotaharjoituksiin Itämerellä. == Muuta == Alus esitti 1990 elokuvassa Punaisen lokakuun metsästys Yhdysvaltain laivaston USS Reuben Jamesia.IMDB - The Hunt for Red October (trivia) == Lähteet == Luokka:Puolan merivoimien Oliver Hazard Perry -luokan fregatit
Xing yi quan

Xing yi quan (形意拳) on yksi suurimpia kiinalaisia "sisäisiä" taistelulajeja. Laji tunnetaan "muotonyrkkeilynä" tai "aienyrkkeilynä" Lajin tunnusomaisia piirteitä ovat aggressiiviset ja suoraviivaiset liikkeet sekä räjähtävät tekniikat. Vastustaja on tarkoitus kohdata ja voittaa mahdollisimman nopeasti. ==Lajin historia== Tarun mukaan kenraali Yue Fei kehitti lajin Song-dynastian aikana (920-1127) perustaen sen käsitekniikat keihäällä pistämiseen. Kehittämänsä lajin hän opetti upseereilleen. Lajia opetettiin salassa kunnes 1600-luvun alussa vaeltava taolainen opetti sen kenraali Ji Ji Kelle. Tämän jälkeen se siirtyi Cao Jiwulle, Shaanxin armeijan komentajalle, joka liitti sen osaksi upseereidensa koulutusta. Lajin tämä tyyli eli Shaanxi xing yi quan tuli laajasti tunnetuksi. ==Lajin pääperiaatteet== Lajin aseharjoitteluun kuuluvat yleensä seiväs, keihäs, lyömämiekka ja suora miekka. Laji pyrkii kehittämään kolmea pääosa-aluetta: vastustajan tasapainon horjuttaminen säilyttämällä oma; toimimisen, iskemisen ja ajatuksen yhtenäisyys; äänen käyttö vastustajan häiritsemiseen ja pelottamiseen. ==Nykyinen tyyli== Lajin yksinkertaistettua muotoa opetettiin kiinalaisille jalkaväensotilaille toisen Kiinan-Japanin sodan aikana (1937-1945). Kenichi Sawai esitteli lajin Japanissa nimellä "taiki ken" ja perinteiset xing yi-tekniikat muunnettiin pistimelle ja sapelille sopiviksi. Crudelli,C. Maailman taistelutaidot ja kamppailulajit. 2010: 92. ==Lähteet== Luokka:Taistelulajit
596 Scheila

596 Scheila on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi August Kopff vuonna 1906. Pikkuplaneetta sai nimensä löytäjänsä tuttavan mukaan. Ennen nimeämistään asteroidi Scheila tunnettiin tunnuksella 1906 UA. Scheilan läpimitta on noin 113 kilometriä, joten se on melko suuri päävyöhykkeen kohde. Scheila kuuluu spektriluokkaan T ja sen pyörähdysaika eli vuorokauden pituus sen pinnalla on noin 15,85 tuntia. Scheilalla havaittiin komeettamainen pyrstö 11. joulukuuta 2010, joten sen epäiltiin olevan päävyöhykkeen komeetta, eli komeettamaista aktiivisuutta osoittava kappale asteroidivyöhykkeellä. Tuolloin ennestään tunnettuja päävyöhykkeen komeettoja olivat esim. 7968 Elst-Pizarro ja 118401 LINEAR. Myöhemmin kuitenkin selvisi, että Scheilan "komeettamaisuus" olikin todennäköisesti vain törmäyksen tuotetta. Pikkuplaneetan pinnasta irtosi ainetta pienen alle 100-metrisen kappaleen törmättyä siihen. Päävyöhykkeellä on havaittu myös toinen aluksi komeettana pidetty kappale, P/2010 A2 (LINEAR), joka osoittautui myöhemmin törmäyksen kokeneeksi kappaleeksi. ==Lähteet== *JPL Small-Body Database Browser: 596 Scheila (1906 UA) * *Hubble Space Telescope Observations of Main-belt Comet (596) Scheila *Collisional Excavation of Asteroid (596) Scheila *Comet-like appearance of (596) Scheila *Main-Belt Comets *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit Scheila
Austrian Football League

Austrian Football League eli AFL on amerikkalaisen jalkapallon korkein sarjataso Itävallassa. Sarjaa on pelattu vuodesta 1984 lähtien ja nykyisin sitä pelaa kahdeksan joukkuetta, joista yksi on Tšekistä. Sarjan mestaruusottelu on nimeltään Austrian Bowl. ==Joukkueet 2024== * AFC Rangers * Danube Dragons * Graz Giants * Prague Black Panthers * Salzburg Ducks * Swarco Raiders Tirol * Telfs Patriots * Vienna Vikings ==Mestarit== *1984: Salzburg Lions *1985: ei pelattu *1986: Graz Giants *1987: Graz Giants *1988: Graz Giants *1989: Salzburg Lions *1990: Graz Giants *1991: Graz Giants *1992: Graz Giants *1993: Feldkirch Oscar Dinos *1994: Vienna Vikings *1995: Graz Giants *1996: Vienna Vikings *1997: Graz Giants *1998: Graz Giants *1999: Chrysler Vikings *2000: Chrysler Vikings *2001: Chrysler Vikings *2002: Chrysler Vikings *2003: Chrysler Vikings *2004: Papa Joe's Tyrolean Raiders *2005: Chrysler Vikings *2006: Swarco Raiders Tirol *2007: Dodge Vikings Vienna *2008: Turek Graz Giants *2009: Raiffeisen Vikings Vienna *2010: Danube Dragons *2011: Swarco Raiders Tirol *2012: Raiffeisen Vikings Vienna *2013: Raiffeisen Vikings Vienna *2014: Raiffeisen Vikings Vienna *2015: Swarco Raiders Tirol *2016: Swarco Raiders Tirol *2017: Dacia Vikings Vienna *2018: Swarco Raiders Tirol *2019: Swarco Raiders Tirol *2020: Dacia Vikings Vienna *2021: Swarco Raiders Tirol *2022: Danube Dragons *2023: Danube Dragons ==Aiheesta muualla== Luokka:Amerikkalaisen jalkapallon sarjat Luokka:Itävallan urheilu
Kiinihappo

Kiinihappo (C7H12O6) on syklinen tetrahydroksikarboksyylihappo. == Esiintyminen luonnossa == Luonnossa kiinihappoa ja sen johdannaisia esiintyy muun muassa kahvipavuissa, ja sitä vapautuu papujen paahtamisen yhteydessä klorogeenihapon hajotessa, samalla muodostuu myös kahvihappoa. Lisäksi kiinihappoa on muun muassa porkkanan lehdissä, tupakan lehdissä, omenoissa, päärynöissä ja luumuissa. == Synteettinen käyttö == Kiinihappoa voidaan käyttää monien eri yhdisteiden syntetisoinnissa. Hydrokinonia voidaan valmistaa fermentoimalla glukoosista kiinihappoa, joka hapetetaan mangaanidioksidin avulla hydrokinoniksi. Influenssalääke oseltamiviirin alkuperäinen synteesi käytti lähtöaineena sikimihappoa. Kiinihappoon verrattuna sikimihappo on kuitenkin kalliimpaa ja kiinihappo on helpommin kaupallisesti saatavilla, joten tutkijat ovat kehittäneet oseltamiviirin synteesiin vaihtoehtoisen reitin, jossa käytetään lähtöaineena kiinihappoa sikimihapon sijasta.Léon Krumenacker, Michel Costantini, P. Pontal & J. Sentenac:Hydroquinone, Resorcinol, and Catechol, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 18.08.2011 == Lähteet == == Aiheesta muualla == *Human Metabolome Database: Quinic acid *Kyoto Encyclopedia of Genes and Genomes (KEGG): Quinic acid *ChemBlink: Quinic acid *Liber Herbarum II: Kiinihappoa sisältäviä kasveja Luokka:Karboksyylihapot
Kaišiadorysin rautatieasema

Kaišiadorysin rautatieasema () on Liettuan rautateiden risteysasema Vilnan ja Kaunasin välisellä radalla Kaišiadorysin pikkukaupungissa Liettuan eteläosissa. Kaišiadorys on merkittävä rautateiden risteyspaikkakunta. Se sijaitsee yhtäältä pääkaupunki Vilnasta luoteeseen satamakaupunki Klaipėdaan vievällä radalla ja toisaalta Kaišiadorysissä radasta haarautuu tärkeä Kaunasin kautta Kaliningradiin vievä reitti. Sijainti Liettuan kahden suurimman kaupungin välillä takaa melko tiheän taajamajunaliikenteen. Kansainvälistä henkilö- ja rahtiliikennettä Kaišiadorysin ratapihan kautta syntyy erityisesti Venäjän rautateiden liikenteestä Kaliningradin alueen ja Baltian itäpuolisen Venäjän välillä. == Historiaa == Rautatien paikkakunta sai 1861-1862 osana Venäjän keisarikunnan radanrakennushanketta Vilnan länsipuolelta Lentvarisista Kaunasin kautta Kybartaihin, nykyisen Kaliningradin alueen itärajalle. Vuosina 1868–1871 rakennettiin Kaišiadorysista rata satamakaupunki Liepājaan (Latvia), mitä linjaa jatkettiin pian Romnyyn (Ukraina) saakka. == Rautatiereitit aseman kautta == * Vilnan asema–Lentvaris–Kaišiadorys–Jonava–Kėdainiai–Šiauliai–Telšiai–Kretinga–Klaipėdan asema. * Rautatie haarautuu: Kaišiadorys–Kaunas–Kazdu Rūda–Kybartai–Kaliningrad. Kazdu Rudassa rautatiestä haarautuu edelleen Marijampolė ja Šeštokain kautta Puolan Varsovaan vievä ratayhteys. == Lähteet == == Aiheesta muualla == * Liettuan rautateiden reittihaku (litrail.lt) * Baltian rataverkon kartta * Liettuan rataverkon kartta (railwayz.info) Luokka:Liettuan rautatieliikennepaikat Luokka:Kaunasin lääni
Minerva Osakeyhtiö

Minerva Osakeyhtiö toimi Helsingissä kirjakauppana ja antikvariaattina vuosina 1896–1912. Minervan kirjavarastossa oli yli 300 000 kirjaa. Minerva oli keskittynyt kokoelmassaan tieteelliseen kirjallisuuteen ja se olikin omana aikanaan merkittävä tieteellisen kirjallisuuden myyjä ja antikvaaristen kirjaluetteloiden julkaisija. Se julkaisi tosin muunkinlaista kirjallisuutta. Minervan konkurssin jälkeen liikkeen uusien kirjojen varastoa myi Suomalainen Kirjakauppa (alkuperäiseltä nimeltään Helsingin Suomalainen Kirjakauppa Oy). Antikvaariset kirjat myytiin Jyväskylään ja siitä tuli vuonna 1914 perustetun tieteellisen kirjaston kokoelman runko. Kyseisestä kirjastosta kehittyi vuosien saatossa Jyväskylän yliopiston kirjasto. Minervan johtaja vuosina 1901–1911 oli Yrjö Weilin.Kuka kukin oli Wikiaineistossa == Lähteet == Luokka:Suomalaiset kirjakaupat
Gangut-luokka

Gangut-luokka oli Venäjän keisarikunnan laivaston dreadnought- taistelulaivaluokka, johon kuului neljä alusta. Luokan alukset tilattiin 1909, mutta niiden aloittaminen viivästyi duuman vahvistaessa tilauksen vasta 1911. Alukset valmistuivat joulukuusta 1914 tammikuuhun 1915, vaikka niiden aseistuksen asentaminen vei vielä reilut puoli vuotta. == Tilaus == Vuoden 1908 alussa julistettiin avoin tarjouskilpailu, johon vastasi kuusi venäläistä ja 21 ulkomaista telakkaa. Kaikkiaan vastaanotettiin 51 erilaista suunnitelmaa. Laivaston tekninen komitea totesi saksalaisen Blohm & Vossin esityksen olevan paras ja yleisesikunta piti parhaana Cunibertin esitystä. Jälkimmäinen kuitenkin oli pyynnön vastainen, koska sen 120 millimetrin apuaseet oli sijoitettu torneihin eikä kasematteihin.Gardiner, Robert 1906-1921 s. 302 Esitys tilauksen tekemisestä Saksasta herätti vastustusta niin Venäjällä kuin Ranskassa. Venäjän pääministeri esitti ainoastaan piirustusten lunastamista ja varsinaisen tilauksen tekemistä venäläisiltä telakoilta. Suunnitelmat piti piirtää uudelleen, missä työssä saatiin apua John Brown and Companyltä. Aluksen neljä kolmiputkista 12 tuuman Obuhov -tykeillä varustettua tornia takasivat kolmanneksen raskaamman täyslaidallisen kuin vastaavilla saksalaisilla tai brittiläisillä taistelulaivoilla. 120 millimetrin apuaseiden sijoittelu ei ollut onnistunut, koska ne olivat välittömästi raskaampien tykkien alapuolella ja siten painevaikutuksen alla. Alusten voimanlähteenä oli B-tornin jakamat kaksi kattilahuoneryhmää ja Y-tornin tasalla oleva varsinainen konehuone. Kattiloina oli Yarrowin -kattilat eikä Belleville-kattilat kuten aiemmissa venäläisissä aluksissa. Tämä lisäsi nopeutta noin 1,5 solmua, mikä tarjosi pienen nopeus edun muihin Itämeren alueen taistelulaivoihin. == Alukset == Gangut-luokan taistelulaivat Nimi Telakka Kölinlasku Vesille Valmis Kohtalo Gangut Amiraliteetin telakka, Pietari 16. kesäkuuta 1909 7. lokakuuta 1911 joulukuu 1914 myyty romutettavaksi 1959 Petropavlovsk Itämeren telakka, Pietari 16. kesäkuuta 1909 9. syyskuuta 1911 joulukuu 1914 tuhoutunut korjauskelvottomaksi 23. syyskuuta 1941 Poltava Amiraliteetin telakka, Pietari 16. kesäkuuta 1909 10. heinäkuuta 1911 17. joulukuuta 1914 poistettu alusluettelosta 1925 Sevastopol Itämeren telakka, Pietari 16. kesäkuuta 1909 27. kesäkuuta 1911 17. marraskuuta 1914 myyty romutettavaksi 1957 == Lähteet == * === Viitteet === *
Jättini

Jättini on Michael Lehmannin ohjaama komediaelokuva, joka sai ensi-iltansa 10. huhtikuuta 1998. Elokuvan pääosissa esiintyvät Billy Crystal ja koripalloilija Gheorghe Mureșan. == Juoni == Manageri Sammy matkustaa Romaniaan edustamansa näyttelijän kanssa. Saatuaan potkut Sammy joutuu auto-onnettomuuteen, ja pelastuu suurikokoisen romanialaisen miehen, Maxin, avulla. Sammy uskoo Maxissa olevan potentiaalia näyttelijäksi, ja esittelee tälle elokuvateollisuutta. Samalla hän saa tietää Maxin halusta tavata nuoruuden rakkautensa Lilliana, joka oli muuttanut Gallupiin, Yhdysvaltoihin. Sammy lupaa viedä Maxin Lillianan luokse, mikäli tämä suostuu elokuvarooleihin. Näin Max päätyy ensimmäiseen rooliinsa Romaniassa kuvattavaan elokuvaan, josta kaksikko saa palkkioksi lentoliput Yhdysvaltoihin. Saatuaan tietää uudesta Steven Seagalin elokuvasta, Sammy matkustaa Maxin kanssa kuvauspaikalle. Seagal ei ensin hyväksy Maxia elokuvaan, koska päävihollisen rooli on jo täytetty, mutta muuttaa mieltään kuultuaan Maxin toistavan lainauksia William Shakespearen näytelmästä. Yhtäkkiä Maxin kunto huononee ja hänelle diagnosoidaan sydänsairaus, jota ei voida hoitaa sydämen siirrolla Maxin sydämen suuren koon takia. Sammy päättää etsiä käsiinsä Lillianan, mutta tämä ei suostu tapaamaan Maxia. Sammy joutuu turvautumaan vaimoonsa, joka esiintyy Maxin edessä Lillianan ja tapaa tämän. Sammy lopulta päättää palauttaa Maxin Romaniaan, ja vie tämän tapaamaan vanhempiaan, jota Max ei ole tavannut vuosiin. Max kohtaa ilahtuneet vanhempansa, ja jää asumaan heidän kanssaan Sammyn palatessa Yhdysvaltoihin. == Näyttelijät == == Aiheesta muualla == * * Luokka:Vuoden 1998 yhdysvaltalaiset elokuvat Luokka:Yhdysvaltalaiset komediaelokuvat Luokka:Michael Lehmannin ohjaamat elokuvat Luokka:Elokuvat terveydenhoidosta
Artur Hammarström

Herman Artur Hammarström (29. marraskuuta 1863 Vaasa – 9. toukokuuta 1931 Pori) oli suomalainen pankinjohtaja, valtiopäivämies ja ruotsin kielellä kirjoittanut kirjailija. ==Henkilöhistoria== Artur Hammarströmin vanhemmat olivat lääninkamreeri Herman Napoleon Hammarström ja Maria Emilia Sabelli. Artur Hammarström oli naimisissa kaksi kertaa, 1900–1906 Sofia Gertrud Heikelin (k. 1906) kanssa ja vuodesta 1908 Ines Emilia Sofia Nordmanin kanssa. Lastenkirjailija Nanny Hammarström oli Artur Hammarströmin sisar. Artur Hammarström pääsi ylioppilaaksi Vaasan lyseosta 1881 ja opiskeli Helsingin yliopistossa. Hän suoritti voimistelunopettajatutkinnon 1884 ja valmistui filosofian kandidaatiksi 1885 ja maisteriksi 1886. Hammarström suoritti myös yleisen hallintotutkinnon 1896. Hammarström toimi Yhdyspankin konttorinjohtajana Porissa 1901–1931 ja avusti myös Satakunnan Sanomia. Hän oli Porin edustaja porvarissäädyssä valtiopäivillä 1904–1905. == Teoksia == * Gyckelmakare och allvarsmän. Schildt, Helsingfors 1919 * Nils i Näset och hans ättlingar: en släktsaga med retuscheringar. Författare, Björneborg 1928 == Lähteet == * * * Svenskösterbottniska författare: Artur Hammarström (1863–1931) ===Viitteet=== Luokka:Suomenruotsalaiset kirjailijat Luokka:Suomalaiset pankinjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1863 syntyneet Luokka:Vuonna 1931 kuolleet
Ester Walters

Ester Walters (8. toukokuuta 1879 Tammisaari – 4. marraskuuta 1933 Helsinki) oli suomalainen suomen ja ruotsin kielellä kirjoittanut lastenkirjailija. == Teoksia == * Laululeikkejä lapsille / Sånglekar för barn. Lilius & Herzberg, Helsinki 1917 * Pieni sirkusratsastaja y.m. kertomuksia. Otava 1930 == Lähteet == * Luokka:Suomalaiset lasten- ja nuortenkirjailijat Luokka:Vuonna 1879 syntyneet Luokka:Vuonna 1933 kuolleet
Edith Sohlström

Edith Sohlström (23. heinäkuuta 1870 Pori – 24. elokuuta 1934 Pori) oli suomalainen kirjailija ja säveltäjä, varsinaiselta ammatiltaan voimistelunopettaja. Edith Sohlström kasvoi taiteita suosivassa kodissa ja oppi soittamaan pianoa ja kitaraa. Hän toimi voimistelunopettajana Porin tyttölyseossa ja sitten Privata svenska flickskolanissa. Sohlström kirjoitti ruotsin kielellä lasten- ja nuortenkirjoja ja käytti nimimerkkiä Vivan Holme. Hän kirjoitti lisäksi monia liikunta-aiheisia opas- ja oppikirjoja. Hänen sävellyksistään tunnetaan parhaiten useina sovituksina elämään jäänyt melodinen Elegia. Edith Sohlströmin veli oli kuoronjohtaja, lakitieteen kandidaatti Gösta Sohlström (1849–1925).Toivo Haapanen ym. (toim.): Musiikin tietokirja, s. 458. Helsinki: Otava, 1948. Hänet on haudattu Poriin Käppärän hautausmaalle. == Teoksia == Nimimerkillä Vivan Holme: * Lill-Brita och hennes bröder : några berättelser om en hurtig flicka. Söderström, Helsingfors 1916 * Hejan Stjärna. Schildt, Helsingfors 1917 * Falkenbergska bolaget. Schildt, Helsingfors 1918 * Ur sagovärld och verklighet : Del 1 : Sagor. Schildt, Helsingfors 1919 * Ur sagovärld och verklighet : Del 2 : Äventyr i krig och fred. Schildt, Helsingfors 1919 * Framtidsdrömmar : flickroman. Schildt, Helsingfors 1921 * Trollhedens saga och andra sagor. Schildt, Helsingfors 1921 == Lähteet == * ===Viitteet=== Luokka:Suomalaiset lasten- ja nuortenkirjailijat Luokka:Vuonna 1870 syntyneet Luokka:Vuonna 1934 kuolleet Luokka:Suomalaiset taidemusiikin säveltäjät
Rikoslaki (yhtye)

Rikoslaki on vuoden 2010 alusta asti toiminut suomalainen yhtye. Yhtye käyttää tyylilajistaan nimitystä räck'n'rawhttp://www.kaupunkiuutiset.com/uutiset/273200. Yhtye on perustettu Hämeenlinnan Sairiossa.http://www.myspace.com/rikoslaki/ Yhtyeen jäseniä ovat Aake (kitara), Harri (kitara), Mikko (laulu), Rambo (basso) ja Juuso (rummut). Rikoslain debyyttilevy julkaistiin helmikuussa 2011. Ep-levy sisältää neljä kappaletta. Levyn julkaisi Suomessa 7-tuumaisena vinyylinä ja Cd-EP:nä levy- yhtiö Woimasointuhttp://www.woimasointu.com/julkaisut/. Yhtyeen 12 kappaletta sisältävä debyyttialbumi, Rikoslaki julkaistiin heinäkuussa 2012. Rikoslaki esiintyi vuonna 2010 ja 2015 Ämyrockissa ja vuonna 2011 Puntala-rockissa. == Kokoonpano == *Aake – kitara *Mikko – laulu *Rambo – basso *Juuso – rummut *Harri – kitara == Diskografia == === Studioalbumit === * === EP:t === * * (Sisältää kappaleet: "Sheriffi", "Mikä teitä vaivaa", "Suunnitelmien vanki", "Valheita") * (Sisältää kappaleet: "Bombay","Pää täynnä", "Vartija", "Tuhansien tukarien maa") === Singlet === * ”Lomalla” (2011, CDS) == Lähteet == ==Aiheesta muualla== *Myspace-sivut *Rikoslaki meteli.net sivustolla Luokka:Suomalaiset punkyhtyeet
J. A. Lindén

Johan Axel Lindén (30. elokuuta 1853 Turku – 9. syyskuuta 1932 Pohja) oli suomalainen ruotsin kielellä kirjoittanut runoilija. == Teoksia == * Toner från templet och förgården. Ekenäs tryckeriaktiebolag, Ekenäs 1903 == Lähteet == * Luokka:Suomenruotsalaiset kirjailijat Luokka:Vuonna 1853 syntyneet Luokka:Vuonna 1932 kuolleet
Selma Kajanus

Selma Maria Kajanus (8. helmikuuta 1860 Helsinki – 19. heinäkuuta 1935 Helsinki) oli suomalainen pianisti ja ruotsin kielellä kirjoittanut runoilija. Selma Kajanus opiskeli pianonsoittoa vuosina 1883–1885 Wienissä ja vuonna 1891 Pietarissa, jossa hänen opettajanaan oli säveltäjä Anton Rubinstein. Vuodesta 1880 hän esiintyi konserttipianistina kotimaassa, Ruotsissa ja Venäjällä sekä toimi pianonsoiton opettajana Helsingissä. Säveltäjä Robert Kajanus oli Selma Kajanuksen veli. == Teoksia == * Böljor : dikter. Helios, Helsingfors 1904 * Dikter. Författare, Helsingfors 1935 == Lähteet == * * Musiikin tietokirja (toim. Toivo Haapanen ym.). Helsinki: Otava, 1948. Luokka:Suomalaiset runoilijat Luokka:Vuonna 1860 syntyneet Luokka:Vuonna 1935 kuolleet
Lydia Blom

Lydia Blom (14. kesäkuuta 1853 Rauma – 1. heinäkuuta 1934 Sipoo) oli suomalainen ruotsin kielellä kirjoittanut kirjailija joka käytti nimimerkkiä Viktor Wildmark. == Teoksia == * Qväll och morgon ; berättelse af Viktor Wildmark. G. W. Edlund, Helsingfors 1891 == Lähteet == * Luokka:Suomenruotsalaiset kirjailijat Luokka:Vuonna 1853 syntyneet Luokka:Vuonna 1934 kuolleet
Pierre Henry

Pierre Henry (9. joulukuuta 1927 Pariisi – 5. heinäkuuta 2017 Pariisi) oli ranskalainen säveltäjä. Hän vaikutti huomattavasti konkreettisen musiikin kehitykseen. Hän aloitti opintonsa Pariisin konservatoriossa kymmenvuotiaana. Hänelle opetti pianonsoittoa Nadia Boulanger ja lyömäsoitinten soittoa Felix Passerone; lisäksi hän opiskeli Olivier Messiaenin johdolla. Tästä huolimatta Henry suosi ei-musiikillisten äänilähteiden hyödyntämistä musiikissa perinteisten soitinten kustannuksella.Allmusic.com: Pierre Henry Vuonna 1949 Henry liittyi Pierre Schaefferin viisi vuotta aikaisemmin perustaman elektronisen studion henkilökuntaan RTF:llä. Hän toimi suurimman osan 1950-luvusta Groupe de Recherche de Musique Concrèten johtohahmona. Hän laati luetteloa mistä tahansa äänistä, joita musiikissa potentiaalisesti voitaisiin hyödyntää, ja tästä hän sai inspiraatiota Schaefferin kanssa säveltämäänsä teokseen Symphonie Pour un Homme Seul (1950). Siinä käytetään ihmiskehon ääniä. Vuoden 1951 teos Le Microphone Bien Tempere oli ensimmäinen yritys nuotintaa konkreettista musiikkia. Vuonna 1952 Henry sävelsi Jean Grémillonin Astrologien elokuvamusiikin. Kyseessä oli ensimmäinen kerta, kun konkreettista musiikkia oli tilattu kaupalliseen elokuvaan. Vuotta myöhemmin kantaesitettiin Henryn teos Orpheé 53, joka oli ensimmäinen konkreettista musiikkia edustanut näyttämöteos. Henry teki lukuisissa teoksissa yhteistyötä koreografi Maurice Béjart’n kanssa. Kaikkiaan hän on säveltänyt musiikit yli kolmeenkymmeneen elokuvaan ja näyttämöteokseen. Vuonna 1958 hän jätti Schaefferin studion, ja vuonna 1960 hän perusti Jean Baronnet’n kanssa Apsone-Cabasse Studion. Hän alkoi yhdistellä konkreettista musiikkia puhtaasti elektronisen musiikin kanssa. Henryn 1960-luvun tuotanto on kasvavasti hengellistä ja pohdiskelevaa. La Messe de Liverpool (1968) tilattiin Liverpoolin Cathedral of Christ the Kingin konsekraatiotilaisuuteen. Vuonna 1968 kantaesitettiin myös L’Apocalypse de Jean, jossa puhutulla raamatuntekstillä on merkittävä osuus. Vuodelta 1969 on Ceremony, johon sisältyy Henryn ja Spooky Tooth -popyhtyeen musiikkia. 1970-luvulla Henry alkoi keskittyä ensisijaisesti suurimuotoisiin musiikkiteoksiin, joiden yhteydessä valaistusefekteillä oli merkittävä osuus. Vuosikymmenen puolivälistä eteenpäin hän kunnioitti teoksillaan monesti omia innoituksen lähteitään; Futuriste (1975) oli kunnianosoitus Luigi Russololle, ja La Dixieme Symphonie (1979) oli ”jatkoa” Beethovenin yhdeksälle sinfonialle. Myöhemmin Henry jatkoi monipuolista työskentelyä. Hän teki yhteistyötä muun muassa vaihtoehtorocktrio Violent Femmesin kanssa. Hän julisti Radio Francen tilaaman Interieur/Exterieur-teoksensa (1997) elämäntyönsä kulminaatioksi. Samaan aikaan julkaistiin Metamorphosé-LP, joka sisältää muun muassa Coldcutin, DJ Vadimin, William Orbitin, Fatboy Slimin ja Funki Porcinin remixejä Henryn teoksista. == Lähteet == Luokka:Ranskalaiset säveltäjät Luokka:Vuonna 1927 syntyneet Luokka:Vuonna 2017 kuolleet
Liminganlahden yhtenäiskoulu

Liminganlahden yhtenäiskoulu on Limingan keskustaajamassa sijaitseva peruskoulu. Koulu syntyi, kun Linnukan koulu ja Hannu Krankan koulu yhdistettiin 1. elokuuta 2011. Koulussa annetaan opetusta luokka-asteille 1–9. Keskustaajamassa sijaitsevan koulun lisäksi yhtenäiskouluun kuuluivat 2.6.2018 asti Ala-Temmeksellä, Ketunmaassa ja Rantakylässä sijaitsevat sivukoulut. Sivukoulut lopetettiin 2.6.2018 ja kyseiset sivukoulut korvasivat kesällä 2018 valmistunut Ojanperänkankaan koulu. Rehtorina toimii Antti Junttola. Koulussa tapahtui puukotusyritys tammikuussa 2024. ==Linnukan koulun historiaa== Vuonna 1864 pitäjäkokouksessa tehtiin päätös koulun perustamisesta Kirkonkylälle. Kokouksen kutsui koolle Oulun läänin kuvernööri Georg von Alfthan.Linnukan koulun historiaa: 1864 Koulun toiminta alkoi 1871.Linnukan koulun historiaa: 1871 Vanha koulurakennus toimii nykyään Vilho Lampi -taidemuseona. Nykyinen, Linnukkatien varressa sijaitseva päärakennus valmistui 1959, ja siihen on tehty täydellinen saneeraus ja laajennusosa vuosina 1995-1996Linnukan koulun historiaa: 1959 Linnukan koulun historiaa: 1996 . Koulu nimettiin sijaintinsa (Linnukanmäki) mukaan; nimi Linnukka esiintyy jo 1500-luvun lähteissä.Linnukan koulun historiaa: 1999 ==Lähteet== Luokka:Suomen peruskoulut Luokka:Limingan oppilaitokset
S/S Uleåborg

S/S Uleåborg on Ruotsissa rakennettu höyrylaiva joka tilattiin Ouluun. Se oli Oulun ensimmäinen höyryalus. Myöhemmin alus myytiin Turkuun. ==Historia== Uleåborg rakennettiin tilaustyönä 1838. Aluksen runko tehtiin Oulussa ja kone asennettiin Nyköpings Bruk och Mekaniska Verkstadilla Ruotsissa. Tilaaja oli oululainen laivanvarustaja ja raatimies Andreas Nylander, joka oli saanut jo vuonna 1836 yksinoikeuden Oulun kauppaseuralta harjoittaa höyrylaivaliikennettä Pohjanlahdella. Aluksen ensimmäinen kapteeni oli Carl Ramberg 1838–41, jonka jälkeen kapteenina toimi Johan Junnelius 1842. Uleåborg aloitti liikenteen 16. kesäkuuta 1839 linjalla Tornio–Oulu–Turku. Alus oli ensimmäinen suomalainen laiva joka aloitti liikenteen Turusta Pohjanlahden satamiin. Alus kulki myös lokakuussa 1839 Turku–Tukholma-reitin. Kesän 1840 alus ajoi karille Helsinki–Turku–Tukholma-reitillä S/S Storfurstenin ollessa poissa liikenteestä korjausten vuoksi. Alus kävi korjausten jälkeen syksyllä pohjoisessa. Alus oli kesän 1841 Turku–Tukholma-linjalla kattilaremontissa olleen S/S Solidenin tuuraajana ja kävi seuraavan kerran samanvuoden syksyllä pohjoisessa. 1842 toukokuussa tappiollinen laiva myytiin huutokaupassa Turkuun Åbo Ångfartygs Ab:lle ja laitettiin Turku–välisatamat–Tornio linjalle, jossa toiminnasta ei saatu kannattavaa. Parin tappiollisten vuoden jälkeen alus myytiin kesäkuussa 1844 huutokaupassa Helsinkiin G. W. J. Sundmanille, nimeksi tuli tuolloin S/S Unionen. Alus alkoi liikennöidä Turku–Helsinki–Tallinna–Pietari-reittiä. Syksyllä reitiltä jätettiin Turku pois ja sen tilalle tuli Viipuri. 1851 syyskuussa alus kolaroi kuunari Spioninin kanssa ja vaurioitui niin pahasti, ettei sitä kannattanut korjauttaa matkustajalaivaksi vaan se muutettiin hinaajaksi. Alus myytiin 1854 Taalinhtaalle Kemiön saarelle hinaustehtäviin. Omistaja tehtaanpatruuna Wolter Ramsay, antoi nimeksi S/S Dahlsbruk. 1858 perusteelliset muutostyöt Taalintehtaalla kokkolalaisen työnjohtaja A. Söderholmin johdolla. Valmistumisen yhteydessä marraskuussa oli suuri juhla ilotulituksineen. 1874 myytiin Paraisille Atun sahalle hinaajakäyttöön. ==Lähteet== ==Aiheesta muualla== * Turun höyrylaivasivut * Suomen Höyrylaiva-Finland Steamship Co sivut Luokka:Höyrylaivat Luokka:Effoa
Buzludža

Buzludža () on Balkanvuoriin (Stara Planina) kuuluva 1441 metriä korkea huippu Stara Zagoran alueella Bulgariassa. Vuonna 1868 vuorella käytiin Hadži Dimitărin ja Stefan Karadžan johtama taistelu turkkilaisia vastaan. Vuori nimettiin 1942 virallisesti Hadži Dimităriksi (). Vuonna 1891 vuorella pidettiin vapaamielisten ajattelijoiden salainen kokous, joka johti maan vasemmistolaisen liikkeen perustamiseen.Bulgarian Communists Challenge Socialists for Historic Heritage, Novinite, 18.8.2011 Vuonna 1981 vuoren huipulla paljastettiin monumentti Bulgarian valtion perustamisen 1300-vuotispäivänä. Samalla tuli kuluneeksi 90 vuotta maan sosialistisen liikkeen edeltäjän perustamisesta. Monumentin vierellä on 70-metrinen betoninen pylväs ja sisällä mosaiikki, joka kuvaa Bulgarian ja Neuvostoliiton kommunistijohtajia, kuten Dimităr Blagoev, Georgi Dimitrov, Todor Živkov, Vladimir Lenin, Josef Stalin ja Leonid Brežnev. == Lähteet == == Aiheesta muualla == Luokka:Bulgarian vuoret Luokka:Bulgarian rakennukset ja rakennelmat Luokka:Bulgarialainen kulttuuri Luokka:Stara Zagoran alue
Ratsastus kesäolympialaisissa 2012

Ratsastuksessa kilpailtiin Lontoon 2012 kesäolympialaisissa 28. heinäkuuta – 9. elokuuta Greenwich Parkissa. Tapahtumia oli kuusi. Kilpailijoita oli yhteensä 200. Tapahtumia oli yhteensä kuusi, jotka ovat este-, kenttä- ja kouluratsastuksen yksilö- ja joukkuekilpailut. Miehet ja naiset kilpailivat jokaisessa tapahtumassa yhdessä. Kouluratsastuksiin tuli 50 kilpailijaa ja este- ja kenttäratsastuksiin 75. ==Aikataulut== Kenttäratsastus Päivä Päivämäärä Tapahtuma Vaihe 1\. päivä Lauantai, 28. heinäkuuta Yksilökilpailu 1. päivä 1\. päivä Lauantai, 28. heinäkuuta Joukkuekilpailu 1. päivä 2\. päivä Sunnuntai, 29. heinäkuuta Yksilökilpailu 2. päivä 2\. päivä Sunnuntai, 29. heinäkuuta Joukkuekilpailu 2. päivä 3\. päivä Maanantai, 30. heinäkuuta Yksilökilpailu Maastoratsastus 3\. päivä Maanantai, 30. heinäkuuta Joukkuekilpailu Maastoratsastus 4\. päivä Tiistai, 31. heinäkuuta Yksilökilpailu Finaali 4\. päivä Tiistai, 31. heinäkuuta Joukkuekilpailu Finaali Kouluratsastus Päivä Päivämäärä Tapahtuma Vaihe 1\. päivä Torstai, 2. elokuuta Joukkuekilpailu 1. päivä 2\. päivä Perjantai, 3. elokuuta Joukkuekilpailu 2. päivä 4\. – 6. elokuuta 3\. päivä Tiistai, 7. elokuuta Joukkuekilpailu Finaali 7\. elokuuta 4\. päivä Torstai, 9. elokuuta Yksilökilpailu Vapaaohjelma Esteratsastus Päivä Päivämäärä Tapahtuma Vaihe 1\. päivä Lauantai, 4. elokuuta Yksilökilpailu Karsinta 1\. päivä Lauantai, 4. elokuuta Joukkuekilpailu Karsinta 2\. päivä Sunnuntai, 5. elokuuta Joukkuekilpailu 1. kierros 3\. päivä Maanantai, 6. elokuuta Joukkuekilpailu 2. kierros 7\. elokuuta 4\. päivä Keskiviikko, 8. elokuuta Yksilökilpailu Finaalikierros A 4\. päivä Keskiviikko, 8. elokuuta Yksilökilpailu Finaalikierros B 4\. päivä Keskiviikko, 8. elokuuta Yksilökilpailu Jump off Ajat ovat paikallista aikaa. ==Mitalistit== Kouluratsastus, yksilö tiedot Kouluratsastus, joukkue tiedot Kenttäratsastus, yksilö tiedot Kenttäratsastus, joukkue tiedot Esteratsastus, yksilö tiedot Esteratsastus, joukkue tiedot ==Mitalitaulukko== 1\. align=left 3 1 1 5 2\. align=left 2 1 1 4 3\. align=left 1 0 0 1 4\. align=left 0 3 1 4 5\. 0 1 0 1 6\. 0 0 1 1 0 0 1 1 0 0 1 1 == Lähteet == ==Aiheesta muualla== *Esteratsastus Lontoon 2012 olympialaisten sivuilla *Kenttäratsastus Lontoon 2012 olympialaisten sivuilla *Kouluratsastus Lontoon 2012 olympialaisten sivuilla Luokka:Kesäolympialaiset 2012 Luokka:Ratsastus olympialaisissa
Tedat

Tedat ovat dazojen ohella toinen tubujen pääryhmistä. He asuvat Tibestivuoristossa ja sen lähialueilla Tšadissa, Libyassa ja Nigerissä. Tedoja arvioidaan olevan 25 000 henkeä, joista noin 3 000 asuu Libyan eteläosassa. Tedat puhuvat saharalaisiin kieliin kuuluvaa tedaa eli tedagaa. He ovat etupäässä vuohia ja kameleita paimentavia nomadeja. Keitailla kasvatetaan vihanneksia, viljaa, taatelipalmuja, hedelmäpuita ja viinirypäleitä. Aikaisemmin tedat ryöstelivät Saharan kauppakaravaaneja. Nykyään miehet käyvät usein ansiotöissa muilla alueilla. Ryhmä jakautuu neljäänkymmeneen patrilineaariseen klaaniin, joiden välittäjänä toimii päällikkö eli derdai. Entisten orjien jälkeläiset muodostavat omat alaryhmänsä. Tedat ovat vanhastaan muslimeja. Senusien veljeskunta toi alueelle oikeaoppisen islamin 1850–1930-luvuilla. ==Lähteet== Luokka:Libyan etniset ryhmät Luokka:Nigerin etniset ryhmät Luokka:Tšadin etniset ryhmät
Altti Seikkula

Altti Seikkula (10. maaliskuuta 1948 Kalajoki – 18. elokuuta 2011) oli maakuntaneuvos ja Keski-Pohjanmaan maakuntajohtaja. Hän toimi Esko Ahon ollessa pääministerinä tämän erityisavustajana 1991–1995. Seikkula toimi Keski-Pohjanmaan maakuntajohtajana vuodesta 1994 eli Keski-Pohjanmaan liiton perustamisesta saakka. Hän työskenteli myös Kaustisen kunnanjohtajana sekä oli Kansanmusiikkisäätiön hallituksen puheenjohtaja. Koulutukseltaan Seikkula oli sosionomi. Hänelle myönnettiin maakuntaneuvoksen arvo vuonna 2008. == Lähteet == ==Aiheesta muualla== * Altti Seikkulan muistokirjoitus Helsingin Sanomissa Luokka:Maakuntajohtajat Luokka:Kaustisen kunnanjohtajat Luokka:Vuonna 1948 syntyneet Luokka:Vuonna 2011 kuolleet Luokka:Erityisavustajat
Paul Wittgenstein

Paul Carl Hermann Wittgenstein (11. toukokuuta 1887 Wien, Itävalta-Unkari — 3. maaliskuuta 1961 Manhasset, New York, Yhdysvallat) oli itävaltalais- amerikkalainen pianisti. Hän menetti oikean käsivartensa I maailmansodassa mutta jatkoi uraansa esittämällä, sovittamalla ja tilaamalla vasemman käden pianoteoksia. Paul Wittgenstein syntyi vuonna 1887 Wienissä teollisuusmies Karl Wittgensteinin ja Leopoldine Wittgensteinin perheeseen, ja hänellä oli kaikkiaan kahdeksan sisarusta. Filosofi Ludwig Wittgenstein oli hänen pikkuveljensä. Perhe osallistui tiiviisti kulttuurielämään, ja Wittgensteinien luona vierailivat muiden muassa Joseph Joachim, Johannes Brahms, Gustav Mahler, Pablo Casals ja Richard Strauss. Paul musisoi jo nuorena heidän kanssaan. Paul Wittgenstein opiskeli pianonsoittoa Malvine Breen ja Teodor Leszetyckin johdolla ja piti ensikonserttinsa vuonna 1913 Wienin Musikvereinissa. Ensimmäisen maailmansodan puhjettua hänet kutsuttiin sotapalvelukseen; hän haavoittui Zamośćissa ja joutui venäläisten vangiksi, ja hänen oikea käsivartensa amputoitiin. Punaisen Ristin vankienvaihto-ohjelman ansiosta hän pääsi vuonna 1915 takaisin Wieniin. Hän palveli pääesikunnassa sodan loppuun saakka. Sodan jälkeen Wittgenstein jatkoi pianistinuraansa. Hän sovitti tunnettujen säveltäjien teoksia vasemmalle kädelle ja tilasi uusia teoksia ja kehitti uudenlaisia soittotekniikoita. Maurice Ravel sävelsi hänelle pianokonserton vuonna 1929.Maurice Ravel: pianokonsertto vasemmalle kädelle 25.8.2019, viitattu 30.9.2022. Hänelle sävelsivät myös mm. Benjamin Britten, Paul Hindemith, Sergei Prokofjev ja Franz Schmidt.Konsertto, joka sujuu vain vasemmalla kädellä Savon sanomat 12.3.2015 viitattu 30.9.2022 Wittgenstein opetti pianonsoittoa Wienin Uudessa konservatoriossa vuodet 1931–1938. Hän avioitui vuonna 1934 oppilaansa Hilde Schanian (1915–2001) kanssa, ja heille syntyi kolme lasta. Kun Itävalta liitettiin natsi-Saksaan, Wittgensteinin suku joutui ahtaalle, koska suvun juuret olivat juutalaiset. Paul Wittgensteinilta kiellettiin opetustyö ja konsertointi, ja hän joutui muuttamaan perheineen Yhdysvaltoihin vuonna 1938. Hän sai Yhdysvaltain kansalaisuuden vuonna 1946. Hän asui New York Cityssä ja opetti kaupungin konservatorioissa. == Lähteet == == Kirjallisuutta == * * Luokka:Itävaltalaiset pianistit Luokka:Yhdysvaltalaiset pianistit Luokka:Amputoidut henkilöt Luokka:Vuonna 1887 syntyneet Luokka:Vuonna 1961 kuolleet
Royal Victoria Infirmary

Royal Victoria Infirmary (RVI) on yliopistollinen sairaala Newcastle upon Tynessä, Englannissa. Se on Newcastlen yliopiston opetussairaala, ja se perustettiin alkujaan jo vuonna 1751 nimellä Newcastle Infirmary. == Historia == Tammikuun 5. päivänä 1751 newcastlelainen kirurgi Thomas Lambert kirjoitti paikalliseen lehteen artikkelin, jossa hän vaati köyhille suunnatun sairaalan perustamista. Artikkeli keräsi kannattajia, ja pormestari Matthew Ridleyn ja muiden paikallisten merkkihenkilöiden tuella Newcastle Infirmary avasi ovensa vuokratalossa Gallowgatessä. Samaan aikaan alettiin kuitenkin myös oman sairaalarakennuksen rakentamista. Lokakuussa 1753 uusi nelikerroksinen rakennus valmistui. Newcastle Infirmaryä laajennettiin uusilla siivillä 1800-luvun alussa. Henkilökunnan puhemies Thomas Greenhow esitti vuonna 1850, että sairaala oli vanhentunut ja aivan liian pieni Newcastlen alueen kasvavalle asukasmäärälle. John Dobson esitti seuraavana vuonna suunnitelmansa, jotka hyväksyttiin, ja uuden siiven rakennustyöt voitiin aloittaa. Kaksi vuotta myöhemmin keskeneräistä siipeä jouduttiin käyttämään jo sairaalana, koska Newcastlessa riehui vakava koleraepidemia. Siipi avattiin virallisesti vuonna 1855. Sairaalaa laajennettiin jälleen vuonna 1885, jolloin rakennettiin puusta osasto, jolla oli 270 sairaalapaikkaa. Se mahdollisti lastenosaston avaamisen. Newcastlen pormestari Riley Lord ehdotti vuonna 1896, että Newcastleen rakennettaisiin uusi sairaala kuningatar Viktorian 60-vuotisen valta-ajan kunniaksi. Sille löydettiin paikka läheltä Leazes Parkia, sillä suuren lahjoituksen rakennustöihin tehnyt John Hall oli vaatinut, että sairaala rakennettaisiin lähelle virkistyspaikkoja eikä kaupungin likaiseen osaan. Walesin prinssi Albert Edward laski perustuskiven 20. kesäkuuta 1900. Kuninkaaksi noussut Edvard vihkii sairaalan käyttöön 11. heinäkuuta 1906, ja myöhemmin samana vuonna vanhaa sairaalaa alettiin siirtämään uuteen rakennukseen. == Lähteet == Luokka:Yhdistyneen kuningaskunnan sairaalat Luokka:Newcastle upon Tynen rakennukset ja rakennelmat
Orida

Orida on kylä Nigerin Agadezin alueen Bilman departementin Djadon kunnassa. Se sijaitsee muutamia kilometrejä Djabasta pohjoiseen. Vuonna 2001 kylässä oli 47 asukasta. Piikkipensaiden ympäröimä Oridan lähde on Djadon keidasalueen viimeinen vedenottopaikka matkalla pohjoiseen kohti Algerian Djanetia. Vuonna 1906 siellä käytiin ranskalaisten ja tuaregien välinen taistelu. Oridan koillispuolella sijaitsevassa Enneri Blakassa on muinaisia kalliopiirroksia ja -maalauksia. ==Lähteet== Luokka:Djado Luokka:Nigerin kylät
Djaba

Djaba tai Yaba on kylä Nigerin Agadezin alueen Bilman departementin Djadon kunnassa. Se sijaitsee Djadon keidasalueella 15 kilometriä Chirfasta pohjoiseen. Vuonna 2001 kylässä oli 196 asukasta. Djabassa on kaksi muinaista rauniokaupunkia. Niistä toinen on Djadon linnoituksen ikäinen, kun taas vanhempi on lähes kokonaan hävinnyt. Taatelipalmulehdon keskellä on hylättyjä suolalouhoksia. ==Lähteet== Luokka:Djado Luokka:Nigerin kylät
Sergei Lukjanenko

Sergei Vasiljevitš Lukjanenko (; s. 11. huhtikuuta 1968 Karatau (nyk. Qarataw), Kazahstanin SNT, Neuvostoliitto) on venäläinen fantasia- ja tieteiskirjailija, koulutukseltaan psykoterapeutti. Hänet tunnetaan toiminnantäyteisistä juonirakenteista ja moraalisesta pohdiskelusta. Lukjanenko on ollut tuottelias ja suosittu kirjailija, joka on julkaissut vuosittain 1–2 kirjaa. Hänen tunnetuimpiin teoksiinsa kuuluu kuusiosainen Yöpartio-romaanisarja (1998–2012), josta on tehty kaksi elokuvaa (Night Watch – yövahti ja Day Watch). Lukjanenko käsikirjoitti elokuvat yhdessä ohjaaja Timur Bekmambetovin kanssa. Lukjanenkon teoksista on suomennettu Yöpartio- sarjan viisi ensimmäistä osaa. Lukjanenkon (yhdessä toisen kirjoittajan kanssa) kirjoittamaan tieteisfantasiakirjaan perustuu myös tietokonepeli A Farewell to Dragons, perinteinen roolipeli. == Elämä == Lukjanenko syntyi Kazahstanin sosialistisessa neuvostotasavallassa. Hänen isänsä on venäläis- ukrainalainen ja äitinsä tataari. Hän opiskeli psykoterapiaa Alma-Atassa ja aikoi erikoistua lastenpsykiatriaan, mutta Neuvostoliiton romahdettua lääkäreiden palkat laskivat ja hän alkoi elättää perhettään kirjoittamalla. 1990-luvun puoleenväliin tultaessa hänen kirjansa alkoivat saavuttaa suosiota, ja hän muutti Moskovaan. Hänen puolisonsa Sonja Lukjanenka on lapsipsykologi, ja heillä on kaksi lasta. Vasta Night Watch – yövahti -elokuvan suosion vaikutuksesta Lukjanenkon kirjoja alettiin kääntää muun muassa englanniksi. Lukjanenko itse mainitsee tärkeimmiksi esikuvikseen Robert A. Heinleinin, Strugatskin veljekset ja Vladislav Krapivinin. Hän on saanut useita fantasiakirjallisuuspalkintoja sekä kotimaassaan että ulkomailla, muun muassa parhaan kirjailijan palkinnon Turussa pidetyssä EuroCon 2003:ssa. == Suomennokset == * * * * Viimeinen partio. (Последний дозор, 2006.) Suomentanut Arto Konttinen. Helsinki: Into, 2015. ISBN 978-952-264-436-7. * Uusi partio. (Новый дозор, 2012.) Suomentanut Arto Konttinen. Helsinki: Into, 2016. ISBN 978-952-264-650-7. * Kuudes vartio. (Шестой Дозор, 2014.) Suomentanut Arja Pikkupeura. Helsinki. Into, 2021. ISBN 978-952-351-687-8. == Aiheesta muualla == * Seeley, Nicholas: Watching the Watches: An Interview with Sergei Lukyanenko. Strange Horizons 28.11.2011. Luokka:Venäläiset tieteiskirjailijat Luokka:Fantasiakirjailijat Luokka:Vuonna 1968 syntyneet Luokka:Elävät henkilöt
Poznańin kansannousu

pienoiskuva|Kansannousun muistomerkki Raatihuoneen torilla Poznańissa. Poznańin kansannousu () oli Puolassa Poznańin kaupungissa 28. kesäkuuta 1956 puhjennut kansannousu maan kommunistista hallintoa vastaan. Kansannousu sai alkunsa H. Cegielskin Poznańin-tehtailta, ja tavoitteena oli parempien olojen saaminen. Tehtaan työntekijät menivät lakkoon, kaupungin läpi marssi 30 000 mielenosoittajaa, kaupungilla puhkesi mellakoita, salaisen poliisin ja Puolan yhdistyneen työväenpuolueen toimistoihin hyökättiin. Lisäksi yksi poliisi lynkattiin. Kansannousu kuitenkin tukahdutettiin hyvin voimaperäisesti, ja kuolleita oli 70Juliusz Rakowski, Kansakunnan feenikslintu, s. 21, viitattu 18.8.2011. Tukahduttaminen tapahtui puolustusministeri Konstantin Rokossovskin kansannousun jälkeisenä päivänä antaman määräyksen perusteella ja paikallisen sotilaskomentajan toimeenpanemana muutamien päivien kuluessa. Kansannousu oli askel tiellä kohti vapaamman hallinnon muodostumista lokakuussa 1956. Taustalla oli Stalinin kuoleman jälkeen kaikissa sosialistisissa maissa herännyt toiveikkuus vapaammista tuulista. Poznańin kansannousu käynnisti Puolan yhdistyneessä työväenpuolueessa seuraavina kuukausina muutosprosessin, jonka seurauksena pääsihteeriksi nousi Władysław Gomułka. == Muisto == Vuoden 1956 kansannousulle omistettu 1981 paljastettu suuri muistomerkki ( 1956) on pystytetty Poznańin Raatihuoneen torille eli vanhalle torille (Stary Rynek). Tapahtumiin keskittyvä museo on osoitteessa Marcin n:o 80/82. ==Lähteet== == Aiheesta muualla == Luokka:Puolan historia Luokka:Kylmä sota Luokka:1956 Luokka:Poznań